额真。五年，从睿亲王多尔衮围锦州，率本旗兵攻下五里台及晾马山、马家湖又克金塔口台。六年，从郑亲王济尔哈朗围锦州，明军骑兵自松山突击，谋夺红衣大砲，被张大猷击退。复与固山额真刘之源等攻克塔山、杏山等地。论功，进二等甲喇章京。七年，迁兵部参政。十月，随贝勒阿巴泰伐明，破明总督范志完军。八年，从攻宁远，取中后所、前屯衞，进世职一等。顺治元年，从固山额真叶臣攻山西，克太原，与固山额真李国翰招抚各郡县。二年，随大军定江南，同都统吴守进率兵攻浙江；至石门县，明兵自钱塘夜袭，被张大猷击退。进攻嘉兴府时，与都统格恩图击